11/08/2022 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
RP 2022/34644.- Resolución de concesión definitiva do Programa FO300/2022.

Don XOSÉ REGUEIRA VARELA, Presidente en funcións da Deputación Provincial da Coruña, Primeiro.- Mediante resolución da Presidencia nº 30268, do 1 de xullo de 2022, que foi publicada no BOP do 5 de xullo de 2022, concedéronse de forma provisional, as subvencións da convocatoria FO300: Convocatoria do programa de subvencións destinado a entidades lucrativas para a produción de proxectos singulares de especial interese cultural na provincia da Coruña durante o ano 2022, abrindo un prazo de 10 días hábiles, contados a partir do día seguinte ao da publicación da resolución provisional no Boletín Oficial da Provincia, para que os solicitantes puidesen comunicar, se for o caso, a desistencia da solicitude, presentar solicitude de reformulación ou de cambio de obxecto da subvención, presentar alegacións ou emenda de erros. Transcorrido o devandito prazo de 10 días sen que por parte dos solicitantes se formulase desistencia expresa, a subvención consideraríase aceptada tacitamente. Segundo: No dito prazo as seguintes entidades achegaron a documentación que se indica deseguido: * NORDESIA PRODUCCIONS, S. L presentou un escrito no que alega, en síntese, que non se trata dunha fase do proxecto presentado no ano 2021, xa que este contará cunha nova residencia musical, con músicos de diferentes estilos e procedencias, é que terá como resultado un espectáculo único en cada edición. As bases reguladoras da convocatoria do ano 2021 (BOP nº 31 do 17/02/2021) establecen na base 4 “Compatibilidades e exclusións “o seguinte: “Os proxectos ou fases de proxectos plurianuais que reciban subvención nesta convocatoria non poderán presentarse á mesma nos seguintes 3 anos naturais” No ano 2021 concedeuse a subvención para o proxecto “Zigala a Zemambiquo: as viaxes de Narf” Na convocatoria do ano 2022 a entidade presentou a solicitude para o proxecto “2ª edición da Zigala a Zemambiquo: as viaxes de Narf”. Tendo en conta a denominación dos proxectos dada pola propia entidade solicitante, así como que ambos proxectos teñen como obxecto promover a difusión social, o coñecemento da memoria e da obra musical e artística de Alessandra Chebba Manrique “Narf”, entendese que procede ratificar a súa inadmisión por incumprir o establecido na base 4 “Compatibilidades e exclusións”. * AANTENA, S. C presentou un escrito no que solicita que se revise a súa solicitude, por entender que podería acadar a puntuación mínima para estar no listado das concedidas, tendo en conta que existe crédito dispoñible. Revisando o expediente da convocatoria detectouse que a entidade AANTENA, S. C sí figuraba na proposta de concesión, cunha subvención por importe de 10.000 €, xa que á vista da renuncia dunha entidade, a puntuación mínima para obter subvención fixouse en 48,75 puntos; non obstante, por erro, na resolución de concesión privisional non se recolleu esta modificación polo que na concesión provisional a entidade AANTENA S. C. figura entre as desestimadas. Polo exposto, procede corrixir o erro fixando a puntuación mínima para a concesión das subvencións en 48,75 puntos, por debaixo dos cales non se concede ningún importe, correspondéndolle a AANTENA, S. C. unha subvención por importe de 10.000 €. Terceiro.- As entidades que figuraban no ANEXO 3 (concedidas provisionalmente condicionadas), ARRAIANOS PRODUCIONS, S. L e NOENTE PARADISE, S. L., completaron a documentación requirida. Vistos o informe do Servizo de Acción Social, Cultural e Deportes e o informe do Servizo de Fiscalización. Primeiro.- Desestimar as alegacións presentadas por NORDESIA PRODUCCIONS, S. L. polos motivos expostos. Segundo.- Estimar as alegacións presentadas pola entidade AANTENA, S. C. e, xa que logo, conceder unha subvención por importe de 10.000 €. Terceiro.- Aprobar a concesión das subvencións incluídas as reformulacións e cambios de obxecto correspondentes ao Programa FO300: convocatoria do programa de subvencións destinado a entidades lucrativas para a produción de proxectos singulares de especial interese cultural na provincia da Coruña durante o ano 2022, ás entidades seguintes: Cuarto.- Considerar como definitivos os orzamentos modificados de oficio naqueles casos que incluían gastos non subvencionables segundo a convocatoria. Os solicitantes poden consultar os orzamentos definitivos accedendo ao expediente telemático. Quinto.- Autorizar ás entidades que o solicitaron para que poidan concertar a execución do obxecto da subvención con persoas vinculadas á entidade, cumprindo os requisitos establecidos nas bases reguladoras desta convocatoria e no artigo 29.7. d da Lei 38/2003, do 17 de novembro, xeral de subvencións (O importe subvencionable non pode exceder do custo incorrido pola entidade vinculada. A acreditación do custo realizarase na xustificación nos mesmos términos establecidos para a acreditación dos gastos do beneficiario). Sexto.- Dispor o gasto das subvencións concedidas con cargo á seguinte aplicación orzamentaria: 0612/3341/479, fase A, referencia nº 22022000702, operación nº 220220014082, por importe de 271.718,97 €. Sétimo.- Denegar a concesión das subvencións correspondentes ao Programa FO300: Convocatoria do programa de subvencións destinado a entidades lucrativas para a produción de proxectos singulares de especial interese cultural na provincia da Coruña durante o ano 2022, ás entidades seguintes polos motivos que se indican: Oitavo.- Anular o saldo contable que proceda na aplicación orzamentaria: 0612/3411/481, logo de rematar o prazo de interposición do recurso de reposición no caso de non terse presentado recursos. Noveno.- Publicar a presente resolución de concesión definitiva no Boletín Oficial da Provincia, co que se entenderá notificada aos interesados, de acordo co establecido no artigo 45.1. b. da Lei 39/2015, de 1 de outubro, do Procedemento Administrativo Común das Administracións Públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 9 de agosto de 2022. O presidente en funcións, A secretaria, Xosé Regueira Varela Amparo Taboada Gil